
OPŠTINA TUTIN

Skupština opštine Tutin

I Broj: 001541053/2026
Dana: 23.03.2026.godine
T U T I N

IZVOD  IZ  ZAPISNIKA
SA DESETE REDOVNE SJEDNICE SKUPŠTINE OPŠTINE TUTIN
ODRŽANE 25. DECEMBRA 2025. GODINE
Sjednica je održana 25. decembra 2025. godine, u Kući mira.

Sjednica je započela sa radom u 10:00 časova.

Sjednicom predsjedava i njenim radom rukovodi predsjednik Skupštine opštine Tutin, Milhad Hot. 

Na osnovu člana 122. Poslovnika Skupštine opštine Tutin, utvrđeno je da je na sjednici prisutno 34 odbornika od ukupnog broja odbornika Skupštine opštine.

Sjednici nisu prisustvovali odbornici: Alisa Džemić, Harun Preljević  i Adnan Šehović.
Zapisnik vodi Misala Hodović, sekretar Skupštine.

Sjednici prisustvuju ovlašćeni izvjestitelji po tačkama dnevnog reda, kao i predstavnici medija.
Na početku sjednice, predsjednik obavještava prisutne da je na prethodnoj sjednici pismenu ostavku podnio odbornik Mersudin Kurtanović, te je na istoj sjednici konstatovan prestanak mandata. Izborna komisija je na svojoj sjednici dodijelila mandat Enesu Mahmutović u skladu sa članom 68. i 72. Zakona o lokalnim izborima.
U skladu sa članom 124. Poslovnika Skupštine opštine Tutin, prije utvrđivanja dnevnog reda, predsjednik Skupštine daje na razmatranje i usvajanje Zapisnik sa devete sjednice Skupštine opštine Tutin, održane 24. novembra 2025.godine.
Predsjednik otvara raspravu povodom Zapisnika i pita prisutne da li imaju primjedbi na Zapisnik sa devete sjednice Skupštine opštine Tutin, održane 24. novembra 2025.godine.
S obzirom da se niko ne javlja za diskusiju povodom predloženog Izvoda iz zapisnika, predsjednik Skupštine stavlja na glasanje Izvod iz Zapisnika sa devete sjednice, održane 24. novembra 2025.godine.

Odbornici Skupštine opštine su ("ZA"-23; "PROTIV"- niko; "UZDRŽAN"- niko) usvojili Izvod iz Zapisnika sa devete sjednice, održane 24. novembra 2025.godine.
Utvrđivanje dnevnog reda
Predsjednik Skupštine konstatuje da su odbornici uz poziv za sjednicu dobili materijal za desetu  sjednicu Skupštine opštine Tutin i pita da li ima prijedloga za dopunu ili izmjenu predloženog dnevnog reda. Istom prilikom obavještava prisutne da su preko pisarnice dostavljeni Skupštini prijedlozi za dopunu dnevnog reda:

· Prijedlog Rješenja o utvrđivanju prestanka mandata v.d. direktora Kulturnog centra u Tutinu,

· Prijedlog Rješenja imenovanju v.d. direktora Kulturnog centra u Tutinu,

· Prijedlog Rješenja o produženju mandata v.d. direktora Turističke organizacije Tutin,
· Prijedlog Odluke o sprovođenju javnog konkursa za izbor direktora javnog komunalnog stambenog preduzeća ,,Gradac“ iz Tutina.
Odbornici Skupštine opštine su ("ZA"-20; "PROTIV"- niko; "UZDRŽAN"- niko) usvojili dopunu dnevnog reda dostavljenu Skupštini preko pisarnice.
D N E V N I  R E D

Usvajanje Zapisnika sa IX sjednice Skupštine opštine Tutin, održane dana, 24.11.2025. godine.

1. Prijedlog Odluke o budžetu opštine Tutin za 2026. godinu;

2. Prijedlog Kadrovskog plana Opštinske uprave opštine Tutin za 2026.godinu;

3. Prijedlog Odluke o davanju saglasnosti na Plan i program sa Posebnim programom  korišćenja sredstava iz budžeta opštine Tutin JKSP „Gradac“ Tutin  za 2026. godinu sa cjenovnikom;
4. Prijedlog Odluke o davanju saglasnosti na Plan i program sa Posebnim programom korišćenja sredstava iz budžeta opštine Tutin JKP „Ribariće“ iz Ribarića za 2026. godinu;
5. Prijedlog Odluke o građevinskom zemljištu;
6. Prijedlog Odluke o otvaranju podataka u nadlježnosti opštine Tutin;
7. Prijedlog Odluke o osnivanju službe interne revizije opštine Tutin;
8. Prijedlog Odluke o socijalnoj zaštiti opštine Tutin;
9. Prijedlog Odluke o donošenju Programa unapređenja socijalne zaštite u opštini Tutin za period od 2025. do 2028. godine;
10. Prijedlog Odluke o obezbjeđivanju i pružanju usluge lični pratilac djeteta;

11. Prijedlog Odluke o obezbjeđivanju i pružanju usluge pomoć u kući;

12. Prijedlog Odluke o metodoligiji formiranja cijene usluga socijalne zaštite za opštinu Tutin;

13. Prijedlog Odluke o učešću korisnika u cijeni usluge socijalne zaštite koju pruža opština Tutin;

14. Prijedlog Odluke o uslovima i načinu korišćenja utrina i pašnjaka i načinu kretanja domaćih životinja u naseljenim mjestima na teritoriji opštine Tutin;

15. Prijedlog Rješenja o utvrđivanju prestanka mandata v.d. direktora Kulturnog centra u Tutinu;

16. Prijedlog Rješenja imenovanju v.d. direktora Kulturnog centra u Tutinu;

17. Prijedlog Rješenja o produženju mandata v.d. direktora Turističke organizacije Tutin;

18. Prijedlog Odluke o sprovođenju javnog konkursa za izbor direktora Javnog komunalnog stambenog preduzeća ,, Gradac“ iz Tutina;
19. Pitanja i prijedlozi odbornika. 

Odbornici Skupštine opštine su većinom glasova prisutnih odbornika (,,ZA“-19; “PROTIV“- niko; „UZDRŽAN“- niko) usvojili Dnevni red.

Prva tačka dnevnog reda: Prijedlog Odluke o budžetu opštine Tutin za 2026. godinu.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu, a ovu tačku dnevnog reda obrazložiće Esma Zornić, zaposlena u Opštinskoj upravi opštine Tutin .
Izvjestilac pozdravlja prisutne, objašnjava da proces budžetskog planiranja počinje još početkom mjeseca jula kada ministrstvo dostavlja lokalnim samoupravama uputstvo za izradu odluke o budžetu. Uputstva se šalju svim korisnicima budžeta lokalne samouprave. U novembru je ministrastvo dostavilo još jedno uputstvo gdje se ograničava masa zarada, jer se planira povećanje zarada u iznosu od 5,1 %, te je bilo neophodno uklopiti u budžet sve izmjene a ne izaći iz okvira ograničenja. Prihodi su određeni na osnovu tri kvartala u 2025.godini uvećani za procenat koji je definisan tačno onako kako je dostavljeno u uputstvu od strane ministrastva. Odluka se sastoji iz tri dijela i to: opšteg dijela, posebnog dijela i dijela izvršenja budžeta. U nastavku detaljno obrazlaže Odluku o budžetu.
Za riječ se javlja odbornik Enes Mahmutović, pozdravlja prisutne, smatra da ovaj budžet nije domaćinski, nisu zadovoljene stavke koje su potrebne za funkcionisanje, nisu obuhvaćeni suštinski problemi koje bi vlast trebalo da rješava. U svom izlaganju navodi konkretne primjere kao što je Opštinska uprava koja je smještena u zgradi gdje plaća zakup, te nisu predviđena sredstva za završetak ove zgrade. Vlast bi u budžetu trebala da predvidi kao i druge opštine sredstva za besplatne udžbenike, subvencije malim i srednjim preduzećima, subvencije za poljoprivredu, nemamo zemljište niti program koji bi ponudili za otvaranje fabrika. Strateški bi bilo da se obezbjedi parking prostor ali nema planiranih ulaganja u toj oblasti, trebalo bi napraviti pristupne puteve za zgrade koje se nalaze u blizini trga. U budžetu nema predviđenih ulaganja za asfaltiranje ulica i seoskih puteva, nije predviđeno asfaltiranje puta u Paljevu čija sredstva je obezbjedilo ministarstvo za pomirenje. Iznosi primjedbe na uslove u kojima rade odbornici Skupštine opštine.
Za riječ se javlja odbornik Zaim Redžepović, pozdravlja prisutne, ističe što se tiče tehničkog dijela budžeta nikad nije bilo problema, postoje razna Uputstva, Pravila i Zakoni od koji se ne može odstupiti prilikom izrade budžeta. Smatra da prihodi nisu realni, svake godine imamo problem sa tim i ne samo mi već je rijetkost da se naplati sve što se potražuje što otvara mogućnost za rebalans i zloubotrebe vlasti prilikom presipanja novca. Budžet nije realan te time nemamo ni razvojni dio i to se vidi. Ovaj budžet je sila prilika, moramo da imamo budžet i ispunimo neke forme, ništa ozbiljno nećemo uraditi kroz ovaj budžet. Na drugoj strani se nalaze rashodi koji su problematičniji i zabrinjavajući, neće biti novca za sela, za poljoprivredu, nema novca za mlade. Što se tiče privrede jasno je da stagnira, razlog za to je u nejednakom odnosu vlasti prema onim koji se bave privredom i koji treba da omoguće prihode i razvoj ovog grada. Trebalo bi da ima više novca za sela, za preduzetništvo, da imamo strategiju da zadržimo mlade. Ističe da ni danas nemamo ligitimne mjesne zajednice, jer za iste nisu održani izbori poslednjih deset godina. Objašnjava da njihova odbornička grupa neće podržati ovaj budžet iz razloga što nije razvojni, neće se ništa bitno promjeniti, ne odgovara realnim potrebama građana, ne tretira se dovoljno dobro omladina.
Za riječ se javlja odbornik Faris Rešović, pozdravlja prisutne, ističe da se ovaj budžet ne razlikuje od prošlogodišnjeg a realno stanje izgleda kako izgleda. Potrebno je da čujemo od predstavnika lokalne vlasti šta ćemo to da radimo u narednoj godini sa ovim budžetom? Imamo li para za sve ono što smo predvidjeli, šta je sa projektima i problemima koje ima lokalna samouprava a koji nisu pomenuti u budžetu? Postavlja pitanje kakva je finansijska situacija opštine Tutin, te ima li bilo ko iz Opštinske uprave da nam kaže koliko smo dužni, kome smo dužni i hoće li neko da odgovara za to? Iznosi problem prijevoza učenika u selu Baćica, te da postoji isti problem u drugim selima u našoj opštini. U svom izlaganju iznosi problem ulica u gradu gdje je ugrožena bezbjednost pješaka kao i problem saobraćaja. Traži objašnjenje vezano za to kakva je razlika u funkcionisanju lokalne samouprave u redovnim situacijama a kakva kada je uvedeno vanredno stanje. Nada se da će postavljanjem stubića biti riješen problem jer su ulice takve da je nemoguće da se odvija saobraćaj, problem neće biti riješen dok ne bude otvorena ulica pored pošte. Smatra da je zgrada opštinske uprave pogrešan projekat jer se neće završiti još dugo vremena.
Za riječ se javlja odbornica Edina Bakić, pozdravlja prisutne, smatra da budžet za 2026.godinu nije domaćinski, posebno ističe cifru od 41.000.000,oo za zaštitu životne sredine, značajna suma novca je izdvojena za kapitalne projekte, smatra da je potrebno u 2026.godini završiti zgradu opštinske uprave. S obzirom da su izdvojena sredstva za izgradnju trotoara postavlja pitanje u kojim ulicama će se to raditi? Da li su sredstva za vodovod i kanalizaciju predviđena za zamjenu azbestnih cijevi? Postavlja pitanje za ostale projekte predviđene u budžetu opštine za 2026-godinu?
Za riječ se javlja odbornik Fikret Numanović, pozdravlja prisutne, smatra da će se ovim budžetom nešto odraditi za Ribariće jer je mnogo zapostavljeno, potrebno je asfaltirati nekoliko ulica. U svom izlaganju traži da se odrade ostali projekti od značaja za mještane Ribarića.
Za riječ se javlja odbornica Milhata Bakić, pozdravlja prisutne, osvrće se na projekat „Snaga žena  liderstvo kroz partnerstvo“ koje se sprovodi kroz Komisiju za rodnu ravnopravnost Skupštine opštine Tutin. Projekat je finansiran od strane ministarstva za rodnu ravnopravnost, pare su uplaćene na račun opštine Tutin. Projekat je započet u 2025.godini i nastavlja se u 2026.godini zbog toga su odbornici i vidjeli ovu stavku u budžetu. Upoznaje odbornike o detaljima ovog projekta, kao i o tome da je Komisija za rodnu ravnopravnost dobila projekat od Stalne konferencije gradova i opština koji se odnosi na ekonomsko oznaživanje žena.
Za riječ se javlja odbornik Ljutvija Balkan, pozdravlja prisutne, ističe da je primjetno da nisu izdvojena sredstva za vakufske kuhinje. Smatra da se svake godine izdvajaju sredstva za trg, trebali bi konačno da uradimo domaćinski. Daje prijedlog za parking, gdje navodi da ulica od autobuske ima tri trake zašto jednu traku ne uradimo kao parking čime bi uveli platni sistem to isto je moglo da bude urađeno u ulici Pešterskoj.
Za riječ se javlja odbornik Semir Halilović, pozdravlja prisutne, osvrće se na problem koji se desio u ulici Ibarskoj vezano za funkcionisanje saobraćaja, kao odbornik iz tog dijela grada uzeo je učešće u riješavanju tog problema. Pokretači su bili grupa građana  ali je cijela priča politizovana na prethodnim sjednicama Skupštine, gdje se ta ista grupa ogradila od političkog uticaja. U nastavku upoznaje prisutne o detaljima ove priče. Takođe je zamolio prisutne i sve građane da imaju strpljenja i izađu u susret našoj braći iz dijaspore.
Za riječ se javlja odbornica Zerina Hasić, pozdravlja prisutne, objašnjava da kao odbornik zastupa sve građane ove opštine i da će isto postupiti prema svima kao i za grupu građana iz pomenute ulice. Iznosi činjenicu da u zatvorenoj ulici pored pošte ima puno lokala, čime su ugroženi poslodavci i zaposleni.
Predsjednica opštine Tutin, pozdravlja prisutne, objašnjava da što se tiče gradskog trga, uređenje grada počinje od samog centra, izgradnja trga je koncipirana tako da se narednih 20 godina ne ulaže u isti. U budžetu se nalaze sredstva za izgradnju opštine, jer je to najlepša zgrada na Zapadnom Balkanu. Ponavlja da III faza LIID projekta su parking garaže. U svom izlaganju upoznaje odbornike o sredstvima koja su pripala poljoprivrednicima naše opštine, takođe se osvrće na sredstva dodijeljena građanima kroz projekat „Energetske sanacije kuća i stanova“, zatim asfaltiranje ulica, izgradnja zgrade opštine, kao i drugi projekti sprovedeni u 2025.godini. Hala sportova u dvorištu Osnovnih škola je problem koji datira odavno, zato smo krenuli u rješavanje tog problema kroz partnerstvo jer se radi o višemilionskom projektu.
Za riječ se javlja odbornik Faris Rešović, podsjeća da je nedavno na Pešterskoj visoravni organizovana džipijada koja je zvanično proglašena za najveću na Balkanu, te istom prilikom iznosi čestitke organizatorima, ove godine opština nije učestvovala u organizaciji te bi bilo dobro za narednu godinu posvetiti pažnju ovom događaju.
S obzirom da se više niko od prisutnih odbornika nije javio za riječ, predsjednik je stavio na glasanje Prijedlog Odluke o budžetu opštine Tutin za 2026. godinu.

Odbornici Skupštine opštine su većinom glasova prisutnih odbornika („ZA“-20; „PROTIV“-15; „UZDRŽAN“-niko) usvojili Odluku o budžetu opštine Tutin za 2026. godinu.
Druga tačka dnevnog reda: Prijedlog Kadrovskog plana Opštinske uprave opštine Tutin za 2026.godinu.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.

 Ovu tačku dnevnog reda obrazložila je Adisa Halilović, zaposlena u Opštinskoj upravi opštine Tutin.

S obzirom da se niko od prisutnih odbornika nije javio za riječ, predsjednik je stavio na glasanje Prijedlog Kadrovskog plana Opštinske uprave opštine Tutin za 2026.godinu.

Odbornici Skupštine opštine su većinom glasova prisutnih odbornika („ZA“-20; „PROTIV“-7; „UZDRŽAN“-niko) usvojili Kadrovski plana Opštinske uprave opštine Tutin za 2026.godinu.
Treća tačka dnevnog reda: Prijedlog Odluke o davanju saglasnosti na Plan i program sa Posebnim programom  korišćenja sredstava iz budžeta opštine Tutin JKSP „Gradac“ Tutin  za 2026. godinu sa cjenovnikom.

 Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.

 Ovu tačku dnevnog reda je obrazložio Elvedin Hazirović, direktor JKSP „Gradac“ Tutin.

Za riječ se javlja odbornik Ljutvija Balkan, smatra da su prilikom izgradnje opštinske zgrade bile visoke cijene za ovo tržište, iznosi konkretne detalje. Kaže da dok je bio njihov direktor grad je održavan, sada su cijene dvostruko povećane. Iznosi podatke da smeće u Gnili nije odnošeno već je rastureno i zatrpano zemljom.
Za riječ se javlja odbornik Zaim Redžepović, postavlja pitanje vezano za isplatu plata, da li su obaveze izmirene? Smatra da nije riješenje da se povećaju cijene vode, efikasnije povećati naplatu iste. Raniji prijedlog je bio a sad je to isto da se izađe sa javnim dokumentom ko su najveći dužnici.
Za riječ se javlja odbornik Semir Halilović, osvrće se na organizovanje džipijade na Pešteri, gdje ističe da je jedan od organizatora bila Ustanova za sport.
Izvjestilac Elvedin Hazirović odgovara odbornicima.

Za riječ se javlja odbornik Ljutvija Balkan, nije dostavljen Ugovor o odnošenju smeća sa Jagodinom.

S obzirom da se više niko od prisutnih odbornika nije javio za riječ Predsjednik je stavio na glasanje Prijedlog Odluke o davanju saglasnosti na Plan i program sa Posebnim programom  korišćenja sredstava iz budžeta opštine Tutin JKSP „Gradac“ Tutin  za 2026. godinu sa cjenovnikom.

Odbornici Skupštine opštine su većinom glasova prisutnih odbornika (,,ZA“-20; “PROTIV“-5; „UZDRŽAN„- niko) usvojili Odluku o davanju saglasnosti na Plan i program sa Posebnim programom  korišćenja sredstava iz budžeta opštine Tutin JKSP „Gradac“ Tutin  za 2026. godinu sa cjenovnikom.
Četvrta tačka dnevnog reda: Prijedlog Odluke o davanju saglasnosti na Plan i program sa Posebnim programom korišćenja sredstava iz budžeta opštine Tutin JKP „Ribariće“ iz Ribarića za 2026. godinu.


Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.

 Ovu tačku dnevnog reda obrazložio je Almir Rizvanović.


S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o davanju saglasnosti na Plan i program sa Posebnim programom korišćenja sredstava iz budžeta opštine Tutin JKP „Ribariće“ iz Ribarića za 2026. godinu.

 Odbornici Skupštine opštine su većinom glasova prisutnih odbornika (,,ZA“-20; “PROTIV“-4; „UZDRŽAN „- niko) usvojili Odluku o davanju saglasnosti na Plan i program sa Posebnim programom korišćenja sredstava iz budžeta opštine Tutin JKP „Ribariće“ iz Ribarića za 2026. godinu.
Peta  tačka dnevnog reda: Prijedlog Odluke o građevinskom zemljištu.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.
Ovu tačku dnevnog reda obrazložila je Mihrija Bulić, zaposlena u Opštinskoj upravi opštine Tutin.
Za riječ se javlja odbornik Enes Mahmutović, traži da se dostave informacije o uređenju mosta u naselju Čair?
Za riječ se javlja odbornik Ljutvija Balkan, objašnjava da je dijaspora uvijek pomagala opštinu Tutin, treba da radimo u interesu građana ove opštine, smatra da postoji problem sa koalicijom.
Predsjednik skupštine odgovara da nije istina da postoji problem sa kvorumom za održavanje sjednice Skupštine, koalicija koja je trenutno na vlasti je stabilna.
Za riječ se javlja Nihad Gusinac, pomoćnik predsjednice opštine Tutin, zamolio je odbornika da ga lično ne proziva već da ako postoji nešto kaže jasno pred svima.
S obzirom da se više niko od prisutnih odbornika nije javio za riječ Predsjednik je stavio na glasanje Prijedlog Odluke o građevinskom zemljištu.
 Odbornici Skupštine opštine su većinom glasova prisutnih odbornika (,,ZA“-20; “PROTIV“- 5; „UZDRŽAN „- niko) usvojili Odluku o građevinskom zemljištu.
 Šesta tačka dnevnog reda: Prijedlog Odluke o otvaranju podataka u nadlježnosti opštine Tutin.

Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.

 Ovu tačku dnevnog reda obrazložila je Adisa Halilović.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o otvaranju podataka u nadlježnosti opštine Tutin.

Odbornici Skupštine opštine su većinom glasova prisutnih odbornika (,,ZA“-20; “PROTIV“-1; „UZDRŽAN „- 1) usvojili Odluku o otvaranju podataka u nadlježnosti opštine Tutin.
 Sedma tačka dnevnog reda: Prijedlog Odluke o osnivanju službe interne revizije opštine Tutin. 
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.

 Ovu tačku dnevnog reda obrazložila je Adisa Halilović.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o osnivanju službe interne revizije opštine Tutin.

Odbornici Skupštine opštine su većinom glasova prisutnih odbornika (,,ZA“-20; “PROTIV“-4; „UZDRŽAN „-niko) usvojili Odluku o osnivanju službe interne revizije opštine Tutin.
Osma tačka dnevnog reda: Prijedlog Odluke o socijalnoj zaštiti opštine Tutin.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.
Ovu tačku dnevnog reda je obrazložio Rahman Fekić, direktor Centra za socijalni rad.
Za riječ se javlja odbornik Haris Šaljić, pozdravlja prisutne, smatra da je plan korektno odrađen, socijalnu zaštitu ne možemo svoditi samo na papiru, moramo pružiti ruku najugroženijoj kategoriji našeg grada. Smatra da se ne može praviti Plan za poboljšanje i unapređenje sistema socijalne zaštite, spominjati se u tom planu narodna kuhinja koja je u sklopu Crvenog krsta a ne spominjati vakufsku kuhinju u kojoj se hrani 300 porodica, te u ovom slučaju neophodno je ostaviti politiku po strani.
Za riječ se javlja odbornica Hanka Ademović Ramičević, traži da Centar za socijalni rad treba da bude transparentan prilikom dodjele jednokranih novčanih pomoći penzionerima. Takođe je potrebno dostaviti administraciju koja je potrebna za bilo koju vrstu socijalne pomoći, da bi stranke na najlakši način dobili pomoć koja ih sleduje.

S obzirom da se više niko od prisutnih odbornika nije javio za riječ Predsjednik je stavio na glasanje Prijedlog Odluke o socijalnoj zaštiti opštine Tutin.
Odbornici Skupštine opštine su većinom glasova prisutnih odbornika (,,ZA“-19; “PROTIV“- 4; „UZDRŽAN „- niko) usvojili Odluku o socijalnoj zaštiti opštine Tutin.
Deveta tačka dnevnog reda: Prijedlog Odluke o donošenju Programa unapređenja socijalne zaštite u opštini Tutin za period od 2025. do 2028. godine.
 Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu. 
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o donošenju Programa unapređenja socijalne zaštite u opštini Tutin za period od 2025. do 2028. godine.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN„-4) usvojili Odluku o donošenju Programa unapređenja socijalne zaštite u opštini Tutin za period od 2025. do 2028. godine.
Deseta tačka dnevnog reda: Prijedlog Odluke o obezbjeđivanju i pružanju usluge lični pratilac djeteta.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima u materijalu.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o obezbjeđivanju i pružanju usluge lični pratilac djeteta.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN „- 4) usvojili Odluku o obezbjeđivanju i pružanju usluge lični pratilac djeteta.
Jedanaesta tačka dnevnog reda: Prijedlog Odluke o obezbjeđivanju i pružanju usluge pomoć u kući.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o obezbjeđivanju i pružanju usluge pomoć u kući.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN „-4) usvojili Odluku o obezbjeđivanju i pružanju usluge pomoć u kući.
Dvanaesta tačka dnevnog reda: Prijedlog Odluke o metodoligiji formiranja cijene usluga socijalne zaštite za opštinu Tutin.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o metodoligiji formiranja cijene usluga socijalne zaštite za opštinu Tutin.
Odbornici Skupštine opštine su većinom glasova prisutnih odbornika (,,ZA“-19; “PROTIV“- 4; „UZDRŽAN „- niko) usvojili Odluku o metodoligiji formiranja cijene usluga socijalne zaštite za opštinu Tutin.
Trinaesta tačka dnevnog reda: Prijedlog Odluke o učešću korisnika u cijeni usluge socijalne zaštite koju pruža opština Tutin.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o učešću korisnika u cijeni usluge socijalne zaštite koju pruža opština Tutin.
Odbornici Skupštine opštine su većinom glasova prisutnih odbornika (,,ZA“-19; “PROTIV“-4; „UZDRŽAN „- niko) usvojili Odluku o učešću korisnika u cijeni usluge socijalne zaštite koju pruža opština Tutin.
Četrnaesta tačka dnevnog reda: Prijedlog Odluke o uslovima i načinu korišćenja utrina i pašnjaka i načinu kretanja domaćih životinja u naseljenim mjestima na teritoriji opštine Tutin.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima.
Ovu tačku dnevnog reda obrazložio je Adnan Muminović, zaposleni u Opštinskoj upravi opštine Tutin.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Odluke o uslovima i načinu korišćenja utrina i pašnjaka i načinu kretanja domaćih životinja u naseljenim mjestima na teritoriji opštine Tutin.
Odbornici Skupštine opštine su većinom glasova prisutnih odbornika (,,ZA“-19; “PROTIV“-4; „UZDRŽAN „- niko) usvojili Odluku o uslovima i načinu korišćenja utrina i pašnjaka i načinu kretanja domaćih životinja u naseljenim mjestima na teritoriji opštine Tutin.
 Petnaesta tačka dnevnog reda: Prijedlog Rješenja o utvrđivanju prestanka mandata v.d. direktora Kulturnog centra u Tutinu.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Rješenja dostavljen odbornicima na sjednici Skupštine.
Za riječ se javlja odbornik Haris Šaljić, čestita Rifatu Ramoviću odlazak u penziju a istom prilikom i svi odbornici.
S obzirom da se više niko od prisutnih odbornika nije javio za riječ Predsjednik je stavio na glasanje Prijedlog Rješenja o utvrđivanju prestanka mandata v.d. direktora Kulturnog centra u Tutinu.

Odbornici Skupštine opštine su jednoglasno (,,ZA“-23) usvojili Rješenje o utvrđivanju prestanka mandata v.d. direktora Kulturnog centra u Tutinu.
Šesnaesta tačka dnevnog reda: Prijedlog Rješenja imenovanju v.d. direktora Kulturnog centra u Tutinu.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Rješenja dostavljen odbornicima na sjednici Skupštine.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Rješenja imenovanju v.d. direktora Kulturnog centra u Tutinu.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN „-niko) usvojili Rješenje imenovanju v.d. direktora Kulturnog centra u Tutinu.
Sedamnaesta tačka dnevnog reda: Prijedlog Rješenja o produženju mandata v.d. direktora Turističke organizacije Tutin.

Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Rješenja dostavljen odbornicima na sjednici Skupštine.
Za riječ se javlja odbornik Semir Halilović, iznosi čestitke za trenutnog v.d. direktora Aldina Drekovića koji je uložio nadljudske napore da u kratkom periodu mapira Tutin na turističkoj mapi.
S obzirom da se niko od prisutnih odbornika nije javio za riječ Predsjednik je stavio na glasanje Prijedlog Rješenja o produženju mandata v.d. direktora Turističke organizacije Tutin.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN „- niko) usvojili Rješenje o produženju mandata v.d. direktora Turističke organizacije Tutin.
Osamnaesta tačka dnevnog reda:  Prijedlog Odluke o sprovođenju javnog konkursa za izbor direktora Javnog komunalnog stambenog preduzeća ,, Gradac“ iz Tutina.
Predsjednik Skupštine otvara raspravu povodom ove tačke dnevnog reda, obavještavajući prisutne da je prijedlog Odluke dostavljen odbornicima na sjednici Skupštine.
Po ovoj tački dnevnog reda nije bilo diskusije.
S obzirom da se niko od prisutnih odbornika nije javio za riječ Predsjednik je stavio na glasanje prijedlog Odluke o sprovođenju javnog konkursa za izbor direktora Javnog komunalnog stambenog preduzeća ,, Gradac“ iz Tutina.
Odbornici Skupštine opštine su većinom glasova prisutnih odbornika (,,ZA“-19; “PROTIV“-niko; „UZDRŽAN „- niko) usvojili Odluku o sprovođenju javnog konkursa za izbor direktora javnog komunalnog stambenog preduzeća ,, Gradac“ iz Tutina.
Devetnaesta tačka dnevnog reda: Pitanja i prijedlozi odbornika.
 Sjednica Skupštine je završena u 13:30 sati.
SKUPŠTINA OPŠTINE TUTIN
Zapisnik sastavila i obradila : Misala Hodović, dipl.pravnik                        

